Smelý Zajko v Afrike - Hronský, Jozef Cíger slovenský autor literatúry pre deti 23. februára 1896 - 13. júla 1960; Vodrážka, Jaroslav (SPN - Mladé letá Bratislava, 2020)
Akože by mohlo stačiť Smelému Zajkovi, že raz videl svet? Veď sa mu v ňom tak dobre vodilo, že si vyslúžil auto aj nevestičku. Akože by mohol doma obsedieť a akože by sa mohol vo svete strachovať? Svoju mladú žienku poučil, že keď si zajac natiahne nohavice, nemusí sa ani horára báť ľ a už sa im cesta míňala. Viedla ich cez potok, cez more, cez Turecko až do africkej púšte. Nebolo to nikde bez nebezpečenstiev, ale Smelý Zajko bol aj Zajko slávny. Slávna je aj knižka o ňom. Deti ju čítajú už vyše sedemdesiat rokov a všetkým sa páči. Iste aj preto, že obrázky nakreslil významný ilustrátor Jaroslav Vodrážka.
Keywords: slovenská literatúra; literatúra pre deti; príbehy o zvieratkách; rozprávky - autorské; prvé čítanie; pre čitateľov od 6 rokov